Exqrch/javanese-Komodo-pixelgpt huggingface dataset:
Hirohito dipunwiyosaken ing Puri Aoyama, Tokyo tanggal 29 April 1901
Putra sepindhah saking Kaisar Yoshihito (Taisho) lan Ratu Sadako (Teimei), lan rakanipun Pangéran Yasuhito Chichibu (1903-1953), Pangéran Nobuhito Takamatsu(1905-1987) sarta Pangéran Takahito Mikasa (1915-)
Sadèrèngipun minggah tahta panjenenganipun dipuntepungi minangka Pangéran "Michi" ("Michi-no-Miya")
Mangsa kakuwaosanipun minangka kaisar dipuntepangi minangka era "Showa" ingkang ateges "tentrem, luhur budi"
Nanging ironisipun, malah ing wekdal punika, Jepang kalibat perang nglawan RRC lan pungkasanipun salebeting Perang Donya II
Ing Indonésia, nalika wekdal pandhudhukan Jepang (1942-1945) Hirohito dipuntepangi minangka "Tenno Heika" ingkang ateges " Kaisar Ingkang Mulya"
Hirohito nglampahi pendhidhikan awal ing Gakushuin Peer's School wiwit April 1908 dumugi April 1914, salajengipun pikantuk pendhidhikan mirunggan kanggé putra makutha ("Togu-gogakumonsho") ing Pura Akasaka wiwit taun 1914 dumugi Fèbruari 1921
Pikantuk karir minangka letnan lan "sub-lieutnant" (kelas sepindhah) 9 Dhésèmber, 1912 ing Angkatan Dharat Kakaisaran, kapten lan letnan (31 Oktober 1916, mayor lan wakil komandhan (31 Oktober 1920) letnan kolonèl lan komandhan (31 oktober 1923) lan kolonèl lan komandhan Angkatan Laut Kakasairan ("Kaigun") (31 Oktober 1924)
Panjenenganipun dipunangkat dados putra makutha kanthi resmi tanggal 16 November 1916
Ing taun 1922 panjenenganipun ngawontenaken kunjungan dhateng Inggris lan sapérangan nagari Éropah
Kunjungan puniki dipunanggep golongan sayap tengen kontrovèrsial saéngga niwasaken Mahamantri Hamaguchi
Hirohito gadhah pangertosan ngenani panlitèn biologi laut lan sapérangan asil panlitènanipun dipunasokaken dhateng sapérangan buku ing antawisipun "The Opisthobranchia of Sagami Bay" lan "Some Hydrozoans of the Amakusa Islands"
Hirohito palakrami kaliyan Putri Nagako, putri pembajeng Pangéran Kuniyoshi tanggal 26 Januari] 1924 lan gadhah 7 yoga, Putri Teru Shigeko (1925-1961, Putri Hisa Sichiko(1927-1928), Putri Taka Kazuko (1929-1989), Putri Yori Atsuko(1931-), Pangéran Akihito (1933-), Pangéran Hitachi Masahito (1935-), lan Putri Suga Takako (1939-)
Panjenenganipun dipunnobataken dados kaisar tanggal 25 Dhésèmber 1926 sasampunipun ramanipun Kaisar Taisho tilar donya, dipunlantik kanthi resmi 10 November, 1928, ing Kyoto
Kaisar Hirohito tilar donya tanggal 7 Januari 1989 amargi nandhang lelara kanker usus kalih welas driji (duodenum)
Panguburan kanegaranipun dipunrawuhi déning para pamimpin donya ing antawisipun Présidhèn Amérikah Sarékat George Bush, Présidhèn Prancis Francois Mitterand, HRH Duke of Edinburgh saking Inggris, lan Raja HM Baudouin saking Bèlgi, tanggal 24 Fèbruari 1989
Dhisinipun dipunsarèkaken ing Mausoleum Kakaisaran Musashino, sisihan kaliyan pasaréyanipun Kaisar Taisho
Kalenggahanipun dipungantosaken déning Putra Makutha Akihito.
Eleanor Roosevelt Anna Eleanor Roosevelt (11 Oktober 1884 – 7 November 1962) punika Ibu Nagara Amérika Sarékat wiwit taun 1933 dumugi taun 1945
Eleanor punika panyengkuyung kawicaksanan "New Deal" garwanipun, Présidhèn Franklin D
Roosevelt, sarta gadhah peran minangka pejuwang hak sipil
Sasampunipun garwanipun tilar donya ing taun 1945, Eleanor tetep dados panulis lan pamicara wigatos kanggé koalisi New Deal
Panjenenganipun ugi ngupados minggahaken drajat wanita buruh
Ing taun 1940-an, Eleanor dados salah satunggiling pangadeg "Freedom House" lan nyengkuyung pambentukan Perserikatan Bangsa-Bangsa
Eleanor Roosevelt ngedegaken "UN Association of the United States" ing taun 1943 kanggé ngempalaken panyengkuyung dhumateng dipunwangunipun PBB
Panjenenganipun dados wakil Amérika Sarékat dhateng Majelis Umum PBB saking taun 1945 dumugi taun 1952, dipuntunjuk déning Présidhèn Harry S
Truman lan dipunsarujuki déning Senat Amérika Sarékat
Nalika wekdalipun ing PBB, Eleanor dados ketua komité ingkang ngrancang lan nyarujuki Pranyatan Umum ngenani Hak-Hak Asasi Manungsa
Présidhèn Truman nélakaken bilih Eleanor punika "Ibu Nagari Donya", amargi jasanipun ing hak asasi manungsa.
Qin Shi Huang Qin Shi Huang (Hanzi: 秦始皇) (November utawi Dhésèmber 260 SM-10 September 210 SM), dipunwiyosaken kanthi asma Ying Zheng (贏政), ugi dipundangu Shi Huang Di ingkang tegesipun punika Kaisar Sepindhah, punika raja sakingNagara Qin wiwit 247 SM dumugi 221 SM, sasampunipun manunggalaken Tiongkok kanthi naklukaken 6 nagari sanèsipun, panjenenganipun tumuli ngedegaken Dinasti Qin lan ngangkat dhiri dados kaisar saking Tiongkok ingkang manunggal-wiwit
dados kaisar saking Tiongkok ingkang manunggal-wiwit 221 SM dumugi 210 SM – minggah tahta kanthi sebutan Kaisar Sepindhah
Sasampunipun manunggalaken Tiongkok, piyambakipun lan perdhana mentrinipun Li Si ngedalaken manéka éwah-éwahan ingkang dipuntujokaken kanggé ngiyataken kamanunggalan, lan kekalihipum damel kathah réformasi ing salebetipun pamaréntahan, manunggalaken seratan baku, piranti ukur standhar lan ugi nerasaken pambangunan Témbok Ageng ingkang sampun wonten wiwit Zaman Nagara-nagara Perang
Sanadyan kanthi kakuwaosan tangan wesi, Qin Shi Huang taksih dipunanggep déning sajarah Tiongkok dumugi sapunika minangka pangadeg Tiongkok kala rumiyin
Pamanunggalan bangsa Tiongkok sampun dumados langkung saking kalih éwu taun
Kaisar Sepindhah tilar donya nalika nglampahi èkspèdhisi dhumateng saindhenging nagari
Lelampahan puniki dipunleksanakaken supados merak ati rakyat lan para adipati sarta pangéran saking nagari-nagari ingkang dipuntaklukaken
Ing tengah lelampahan, piyambakipun pepanggihan malih kaliyan Xu Fu, satunggiling tiyang ingkang dipunpréntahaken kanggé madosi "obat kalanggengan" utawi dipunsebat ugi "obat panjang umur"
Kanggé ngéndhani dukanipun sang kaisar, Xu Fu nélakaken bilih lelampahan kanggé pados obat kasebat awrat sanget, amargi obat kasebat wontenipun ing pucuk redi satunggiling pulo ing tengah samodra
Xu Fu gadhah rencana ngéndha saking tugas kaisar kasebat kanthi nélakaken bilih kaisar kedah nyipeng satunggiling mina raseksa rumiyin, nanging kanthi kendel kaisar kasil manah sawijining mina raseksa lan Xu Fu kedah nuruti tugas kaisar
Éwasemanten Xu Fu ingkang sampun nginten bilih piyambakipun boten bakal saged nemokaken obat kalanggengan lan manawi piyambakipun kundur kanthi tangan kosong, mila kaisar mesthi bakal mejahi piyambakipun
Panjenenganipun kanthi remen nampi tugas saking kaisar kasebat, kanthi syarat kaisar maringi réncang 500 mudha-mudhi ing salebeting lelampahanipun kanggé pisungsung dhumateng déwa
Xu Fu mlampah nitih prau nanging boten naté kundur malih
Dipunkinten Xu Fu mandhap ing Jepang
Kaisar tilar donya lan péngin putra pambajeng ingkang namanipun Fusu ingkang nggantosaken piyambakipun
Nanging pesen kaisar sepindhah kasebat boten naté kelampahan, amargi Zhao Gao, kasim kapitayan ugi pendugi pesen pungkasan kaisar sepindhah sekongkol kaliyan Li Si kanggé ngéwahi pesen kaisar sepindhah dados ngangkat putra angka 26 kaisar sepindhah, Huhai nggantosaken ramanipun lan ngakèn Fusu sarta Jèndral Meng Tian nglalu kanthi tedahan ngawontenaken pambrontakan
Zhao Gao nglampahi puniki amargi piyambakipun péngin njaga kalenggahanipun, amargi panjenenganipun bakal dipunlorot saking jabatanipun manawi konangan seneng menjilat lan korup déning Fusu, éwadéné Lisi amargi panjenenganipun naté cecongkrahan kaliyan Fusu nalika nangani masalah cendhekiawan aliran Konfusius.
Hammurabi Hammurabi (basa Akkadia, saking tembung "Ammu" "sedhèrèk kakung pehak rama", lan "Rāpi" "satunggiling pangusada"); punika raja angka enem saking Dinasti Babilonia pisanan (mréntah taun 1792-1750 SM), lan panjenenganipun mungel ugi Amraphel, raja saking Sinoar miturut Alkitab (Purwaning Dumadi 14:1)
Hammurabi mimpin wadyabalanipun nyerang Akkadia, Elam, Larsa, Mari lan Summeria, saéngga ndadosaken Kakaisaran Babilonia mèh sami agengipun kaliyan Karajan Mesir kuna saandhaping Pirngon Menes, ingkang manunggalaken Mesir langkung saking sèwu taun sadèrèngipun
Sanadyan Hammurabi kathah sanget nglampahi peperangan naklukaken Karajan sanès, naming panjenenganipun langkung misuwur amargi ing wekdal pamaréntahanipun dipundamel kodhe resmi (angger-angger kaserat) pisanan ingkang kacathet ing donya, ingkang dipunsebat minangka Piagam Hammurabi ("Codex Hammurabi")
Ing taun 1901, arkeolog Prancis nemokaken piagam kasebat nalika ngedhuk saandhaping reruntuhan tilas kutha kuna Susa, Babilonia
Piagam Hammurabi kasebat kaukir ing sainggiling tugelan watu ingkang sampun dipunratakaken mawi aksara paku ("cuneiform")
Piagam kasebat sadaya wonten 282 angger, nanging wonten 32 angger ing antawisipun ingkang kapecah lan awrat dipunwaos
Isinipun punika pangaturan dhumateng tumindak durjana tinentu lan ganjaranipun
Sapérangan conto isi, antawisipun: Sapunika, Piagam Hammurabi sampun dipunsimpen lan dipunpamèraken kanggé khalayak ramé ing Museum Louvre ing Paris, Prancis
Hammurabi sasanèsipun wujud raja, punika ugi satunggiling pamimpin agami masarakat Babilonia
Kanthi makaten, Piagam Hammurabi wujud satunggiling aturan resmi ingkang dipunlampahaken déning masarakat lan pamaréntahan Babilonia
Dipunkinten bilih rumiyin angger-angger ingkang dipunterbitaken dipundamel dados piagam (kanthi wangun prasasti) lan dipunpamèraken dhumateng khalayak ramé supados pikantuk panyarujukan.Dados angger-angger sanès dipundamel déning pamaréntah kémawon supados selaras kaliyan gagasanipun piyambak
Ing salebeting pangertosan punika, Piagam Hammurabi saged dipunanggep minangka pamandhega saking sistem angger-angger resmi kados ingkang sapunika lumampah ing masarakat modhèren.
Mustafa Kemal Atatürk Mustafa Kemal Atatürk (1881—10 November 1938), dumugi taun 1934 namanipun punika Gazi Mustafa Kemal Paşa, punika satunggiling perwira militèr lan nagarawan Turki ingkang mimpin révolusi nagari punika
Panjenenganipun ugi wujud pangadeg lan Présidhèn pisanan Républik Turki
Mustafa Kemal mbuktèkaken piyambakipun minangka komandhan militèr ingkang suksès nalika dhines minangka komandhan divisi salebeting Peperangan Gallipoli
Sasampunipun kakalahan Kakaisaran Ottoman ing tangan Wadya Sakuthu, lan rencana-rencana salajengipun kanggé mecah nagari punika, Mustafa Kemal mimpin obahan nasional Turki ingkang salajengipun dados Perang Kamardikan Turki
Kampanye militèripun ingkang suksès ngasilaken kamardikan nagari punika lan kawangunipun Républik Turki
Minangka présidhèn pisanan nagari punika, Mustafa Kemal nepangaken rerangkèn pangénggalan ingkang wiyar ingkang ngupados ngripta satunggiling nagari modhèren ingkang sékulèr lan dhémokratis
Miturut Angger Nami Kulawarga, Majelis Agung Turki maringaken dhumateng Mustafa Kemal nama "Atatürk" (ingkang tegesipun "Bapak" utawi "Leluhur Turki") ing tanggal 24 November 1934
Mustafa miyos taun 1881, ing Selânik Ottoman (sapunika Tesalonika ing Grikenlan), minangka putra satunggiling punggawa alit ingkang salajengipun dados pedagang kayu
Selaras kaliyan kabiasan Turki ing wekdal samanten, piyambakipun dipunparingi asma Mustafa kémawon
Bapanipun, Ali Rıza Efendi, satunggiling punggawa béya cuké, tilar dony analika Mustafa saweg yuswa pitung taun
Mila, Mustafa salajengipun dipunrumat déning ibunipun, Zübeyde Hanım
Nalika Atatürk yuswa 12 taun, panjenenganipun mlebet sekolah militèr ing Selânik lan Manastır (sapunika Bitola), kekalihipun punjer nasionalisme Yunani ingkang anti-Turki
Mustafa sinau ing sekolah menengah militèr ing Selânik, lan ing mrika namanipun dipuntambahi nama Kemal ("kasampurnan") déning guru matematikanipun minangka pangakenan dhumateng kapinteran akadhemikipun
Mustafa Kemal mlebet dhateng akademi militèr ing Manastır ing taun 1895
Piyambakipun lulus kanthi pangkat lètnan ing taun 1905 lan dipuntugasaken ing Damaskus
Ing Damaskus piyambakipun énggal kémawon nggabung kaliyan satunggiling golongan wewadi alit ingkang kapérang saking perwira-perwira ingkang péngin pangénggalan, ingkang dipunparing nama "Vatan ve Hürriyet" (Tanah Toya lan Kamardikan), lan dados panentang aktif rézim Ottoman
Ing taun 1907 piyambakipun dipuntugasaken ing Selânik lan nggabung kaliyan Komité Katunggalan lan Kemmajengan ingkang limrah dipunsebut minangka golongan Turki Mudha
Ing taun 1908 kaum Turki mudha ngrebat kakuwaosan saking Sultan Abdul Hamid II, lan Mustafa Kemal dados tokoh militèr sènior
Ing taun 1911, panjenenganipun tindak dhateng provinsi Libya kanggé tumut nglawan invasi Italia
Ing pérangan sepindhahan saking Perang Balkan Mustafa Kemal kadhampar ing Libya lan boten saged tumut, nanging ing wulan Juli 1913 panjenenganipun kondur dhateng Istanbul lan dipunangkat dados komandhan pertahanan Ottoman ing wewengkon Çanakkale ing pasisir Trakya (Thrace)
Ing taun 1914 panjenenganipun dipunangkat dados atasé militèr ing Sofia, sapérangan minangka siasat kanggé nyingkiraken piyambakipun saking ibu kitha lan saking intrik pulitikipun
Nalika Kakaisaran Ottoman terjun dhateng Perang Donya I ing péhak Jerman, Mustafa Kemal dipuntugasaken ing Tekirdağ (ing Seganten Marmara)
Panjenenganipun tumujeng dipunpromosikaken dados kolonèl lan dipunparingi jejibahan minangka komandhan divisi ing laladan Gallipoli (basa Turki: "Gelibolu")
Panjenenganipun mainaken peran kritis salebeting peperangan nglawan wadyabala sekuthu Inggris, Prancis lan ANZAC salebeting Peperangan Gallipoli ing wulan April 1915
Ing mriki panjenenganipun kasil nahan wadyabala sekuthu ing Conkbayırı lan ing bukit-bukti Anafarta
Amargi kasuksèsanipun punika, pangkatipun lajeng dipununggahaken dados Brigadhir Jéndral, lan kanthi makaten pikantuk gelar pasha lan pikantuk prabawa ingkang saya wiyar salebetipun upados-upados paperangan
Kanthi prabawa lan pengalaman punika Mustafa Kemal kasil nggulingaken Kakaisaran Ottoman lan ngrebat malih wewengkon-wewengkon ingkang sadèrèngipun sampun dipunpasrahaken dhumateng Yunani sasampunipun Perang ageng punika.
Mustafa Kemal pikantuk pangurmatan saking tilas lawan-lawanipun amargi kakendelanipun salebeting kamenangan
Memorial Mustafa Kemal Atatürk gadhah papan kinurmatan ing Parade ANZAC Parade ing Canberra
Ing tugu pèngetan punika kaserat tetembunganipun: "Para pahlawan ingkang ngesokaken rahipun lan kécalan nyawanipun..
kaliyan punika sumaré ing siti saking nagari réncang
Mila saréya kanthi tentrem
Boten wonten bèntenipun antawisipun Johnny lan Mehmet ing pundi panjenenganipun sapunika sumaré sisihan ing nagari kita..
Kaliyan, para ibu ingkang ngintun putra-putranipun dhumateng nagari-nagari ingkang tebih, usapana luh panjenengan
Putra-putra panjenengan sapunika sumaré ing haribaan panjenengan ing salebeting katentreman
Sasampunipun kécalan nyawanipun ing nagari punika, putra-putra panjenengan sapunika ugi sampun dados putra-putra kita sadaya." Taun-taun pungkasan Perang Donya I
Ing taun 1917 lan 1918 Mustafa dipunkintun dhumateng front Kaukasus (Kafkaslar) kanggé perang nglawan wadyabala Ruslan, ingkang kasil dipunmenangaken
Panjenenganipun tumuli dipuntugasaken ing Hejaz (Hicaz), kanggé nindhes Pambrontakan Arab (ingkang dipunsengkuyung déning Karajan Manunggal) ngllawan kakuwaosan Ottoman
Sasampunipun nglepas jabatanipun, pungkasanipun panjenenganipun wangsul kanggé dhines salebeting mbéla Palestina, nanging boten kasil
Ing wulan Oktober 1918 Ottoman pasrah bongkokan dhumateng Sakuthu, lan Mustafa Kemal dados salah satunggiling pamimpin parté ingkang milih kanggé mbéla wewengkon ingkang kirang langkung sami kaliyan ingkang dipunkuwaosi déning Turki sapunika, sauntawis sarujuk kanggé ngunduraken dhiri saking sadaya wewengkon sanèsipun
"Kanggé katrangan langkung jangkep ngenani topik puniki, pirsani Perang Kamardikan Turki." Émansipasi Turki
Sauntawis wadyabala Sakuthu wiwit nglenggahi Kakaisaran Ottoman, kaum révolusionèr Turki wiwit ngatonaken perlawanan
Mustafa Kemal ngorganisir obahan-obahan "Kuva-i Milliye" (Angkatan Nasional) ingkang paling kasil, ingkang salajengipun dados Perang Kamardikan Turki
Révolusi Mustafa Kemal dipunwiwiti kanthi panugasanipun ing Samsun, lan ing mrika panjenenganipun dipunparingi kakuwaosan dharurat minangka Inspektur Dhivisi Militèr kaping 19
Sasaumpunipun dumugi ing Anatolia, panjenenganipun nafsiraken kakuwaosanipun kanthi bébas, lan ngawontenaken sesambetan sarta ngedalaken préntah-préntah dhumateng para gubernur provinsi lan panglima militèr laladan
Piyambakipun ngèngkèn supados nglawan panjajah
Ing wulan Juni 1919 piyambakipun lan rèncang-rèncang caketipun ngedalaken Dhéklarasi Amasya ingkang nggambaraken alesan wewenang Istanbul boten sah
Para prawira Turki Mudha kanthi pulitis mpromosikaken gagasan bilih papréntahan ing pangasingan kedah dipunyasa ing satunggiling papan ing Anatolia
Préntah Istanbul kanggé ngukum pati Kemal dumuginipun telat
Satunggiling parlemèn énggal, Dhéwan Agung Nasional, dipunyasa ing Ankara wulan April 1920
Dhéwan punika nganugerahaken dhumateng Mustafa Kemal Pasha gelar 'Présidhèn Dhéwan Nasional, nulak papréntahan Sultan ing Istanbul lan nulak Prajanjian Sèvres
"Kanggé katarangan langkung pepak ngenani topik punika, pirsani "Panggung Perang Ing front pulitik, Mustafa Kemal Pasha napakasmani Prajanjian Kars (23 Oktober 1921) kaliyanUni Sovyèt-satunggiling prajanjian persahabatan ingkang isinipun Turki masrahaken kitha Batumi, ingkang sapunika wonten ing Georgia-dhumateng kaum Bolshevik Lenin minangka gentos kadhaulatan dhumateng kitha-kitha Kars lan Ardahan, ingkang dipunrebut déning Ruslan Tsaris salebeting Perang Ruslan-Turki, 1877-1878
" Kanggé katarangan langkung pepak ngenani topik punika, pirsani " Tahap perdamaian Kamenangan Mustafa Kemal Pasha salabetipun Perang Kamardikan Turki njamin kadhaulatan Turki
Panjenenganipun ngeteraken Prajanjian Lausanne, lan kanthi punika Turki pungkasanipun nglabeti mangsa tentrem sasampunipun satunggil dasawarsa ngalami paperangan ingkang ngrisak, sanadyan panjenenganipun ngadhepi oposisi irredentis ing Dhéwan Nasional lan ing papan-papan sanèsipun
Kagesangan sasampunipun perang lan pambaruan
Mustafa Kemal migunakaken sapérangan taun salajengipun kanggé ngonsolidhasikaken kakuwaosanipun ing Turki lan nglembagakaken manéka pambaruan pulitik, ékonomi lan sosial ingkang mawiyar.
Pambaruan-pambaruan punika njalari munculipun oposisi ing lingkungan Parté Rakyat Républikan ("Cumhuriyet Halk Fırkası" ing basa Turki) ingkang dipundegaken déning Mustafa Kemal tanggal 9 September 1923
Salajengipun Mustafa Kemal mréntahaken Jendral Kazım Karabekir supados ngedegaken Parté Républikan Progresif (basa Turki: "Terakkiperver Cumhuriyet Fırkası") minangka oposisi ing Dhéwan Nasional Turki
Parté punika nentang sosialisme nagara saking Parté Rakyat Républikan lan ngusulaken liberalisme
Nanging pérangan dangu sasampunipun, parté punika dipunpundhut alih déning tiyang-tiyang ingkang dipunanggep Ataturk minangka fundhamentalis
Ing taun 1925, sapérangan minangka tanggapan dhumateng provokasi saking Syekh Said, dipunwedalaken Undhang-undhang kanggé Njaga Katertiban, ingkang maringaken kakuwoasan dhumateng Ataturk kanggé mbibaraken golongan-golongan subvèrsif
Parté Républikan Progresif tumuli dipunbibaraken kanthi undhang-undhang énggal punika, satunggiling tindakan ingkang dipunanggep perlu kanggé njaga nagari Turki
Nanging, tindakan punika njalari kathah tiyang Turki dados kuciwa dhumateng Ataturk, lan nganggep tindakanipun minangka tindakan satunggiling dhiktator
Tanggal 11 Agustus 1930 Mustafa Kemal mutusaken kanggé sepindhah malih nyobi obahan dhémokrasi
Panjenenganipun nudhuh Ali Fethi Okyar madegaken parté ingkang énggal
Ing serat Mustafa Kemal dhumateng Ali Fethi Okyar, panjenenganipun negesaken laisisme
Awalipun Parté Républik Liberal kasil menang ing saindhenging nagari
Nanging sepindhah malih parté oposisi dados kiyat sanget salebeting perlawananipun dhumateng upados pambaruan Atatürk, khususipun ing prakawis peranan agami salebeting kagesangan mayarakat
Pungkasanipun Ali Fethi Okyar mbisak parténipun piyambak lan Mustafa Kemal boten naté kasil ndhémokratisaken sistem parlementer
Panjenenganipun sok-sok ngadhepi pihak oposisi kanthi atos salebeting upados nggayuh tujuan mliginipun kanggé ndhémokratisaken Turki
Salah satunggil kritikipun ingkang tetep wonten dumugi sepriki inggih punika bilih Ataturk boten mromosikaken dhémokrasi, nanging kados ingkang dipuncathet déning panulis biografinipun, "Ing antawis kalih perang, dhémokrasi boten saged bertahan ing kathah masarakat ingkang langkung sugih lan ingkang langkung kadhidhik
Otoritarianisme Ataturk ingkang dipuncerahaken nilar ruangan ingkang cekap kanggé kagesangan privat ingkang bébas
Ing wekdal gesangipun, kita boten saged ngantu-antu langkung kathah malih." Pambaruan kabudayan
Mustafa Kemal nganggep fez (mawi basa Turki "fes"), ingkang awalipun dipuntepangaken Sultan Mahmud II minangka angger-angger ngagem rasukan ing Kakaisaran Ottoman taun 1826) minangka lambang feodalisme lan mila dipunlarang
Panjenenganipun nyuwun supados priyantun Turki ngagem rasukan tiyang Éropah
Sanadyan Islam nglarang sanget unjukan ingkang ngandhut alkohol, panjenenganipun nggalakaken prodhuksi lebet nagari lan ngedegaken indhustri minuman keras kangunanipun nagara
Panjenenganipun remen dhumateng minuman keras nasional, rakı, lan kathah sanget anggènipun ngunjuk.
Tony Blair Anthony Charles Lynton Blair (#ALIH) utawi dipuntepangi kanthi asma Tony Blair punika satunggiling mantan Mahamantri Britania Raya (wekdal kalungguhan antawis 2 Mèi 1997 dumugi 27 Juni 2007), "First Lord of the Treasury", Mantri Pelayanan Sipil Britania Raya, lan Anggota Parlemèn Britania Raya kanggé laladan pamilihan Sedgefield ing "North East England"
Panjenenganipun ugi gadhah peran minangka pamimpin Parté Buruh wiwit sédanipun John Smith taun 1994 dumugi taun 2007
Tigang taun salajengipun, panjenenganipun mbekta Parté Buruh dhumateng tampuk pimpinan sasampunipun 18 taun papréntahan dipunkuwaosi déning Parté Konservatif
Blair punika mantan Mahamantri saking Parté Buruh kanthi wekdal mengku kalungguhan paling dangu, lan satunggal-satunggalipun tiyang ingkang sampun mimpin parté kasebat nglampahi tigang urutan pilihan umum
Parténipun sampun menangaken swanten mayoritas salebeting Pilihan umum 2005 Britania Raya tanggal 5 Mèi 2005
Blair naté rawuh dhateng Jakarta tanggal 29 Maret 2006
Kunjungan punika wujud kunjungan pisanan déning Mahamantri Britania Raya dhumateng Asia Kidul-wétan salebeting 21 taun pungkasan
Mahamantri Britania Raya pungkasan ingkang rawuh dhateng Jakarta inggih punika Margaret Thatcher ing taun 1985.
Wong Acèh Wong Acèh iku jeneng suku sing manggon ing pucuk lor pulo Sumatra
Agamané Islam lan basa sing dipigunakaké ya iku basa Acèh sing isih kerabat karo basa Campa
Ngenani jeneng aceh, ana dongèng sing dikawruhi umum kaya mangkéné: Sawijining dina ana puti Hindustan ilang digolèki déning seduluré nganti tekan pulo Sumatra
Satekané ing Acèh saduluré banjur ketemu puteri mau
Marang sing ndunungi dijlèntrèhaké manawa putri mau iku “aci”-né utawa adiné
Amarga putri iku kinurmatan, sing ndunungi percaya yèn panjenengané katurunan bangsawan uga
Saka mupakat para sing ndunungi, putri iki banjur diangkat dadi ratu (raja)
Kanggo mènèhi jeneng nagari sing anyar iku banjur karan waé “Aci”, dijupuk saka tembung sing wiwitan kaprungu diucapaké déning seduluré
Sabanjuré sebutan “Aci” iku owah dadi “Acèh”
Carita liya, miturut Valentijn (1688), Acèh asalé saka tembung “Acai”, uga istilah Hindustani, sing tegesé éndah
Miturut dongèng iku istilah iki asring dipocapaké déning wong-wong India sing teka saka Hindustani nalika tekan Acèh, sawisé ndeleng kaéndahan talatah iki saka kapal
Amarga kasengsem wong-wong India mau banjur nyebut “Acai”, “Acai”
Amarga saka iku nagari iki banjur diarani Acai, tanah Acai lan wusanané owah dadi tanah Acèh, tegesé tanah éndah.
Michael Schumacher Michael Schumacher (miyos wonten Hurth Hermuhlheim, Jerman, tanggal 3 Januari 1969), punika tiyang Formula 1 saking Jerman, sapunika piyambakipun guyup sareng Mercedes GP
Schumacher sampun mimpangaken 91 balapan, 68 "pole", kaliyan 7 gelar juwara donya (1994, 1995, 2000, 2001, 2002, 2003, 2004)
Kaahumanu Elizabeth Kaʻahumanu (#ALIH) punika ratu Karajan Hawaii lan èstrinipun Kamehameha I
Piyambakipun punika èstri favorit raja lan ugi kiyat kanthi pulitik, lan teras nyipeng kakuwaosan ageng ing karajan
Ing taun 1827, Kaʻahumanu nandhang sakit lan kasehatanipun mundur
Panjenenganipun tilar donya tanggal 5 Juni 1832.
Rosa Parks Rosa Parks (4 Fèbruari 1913 – 24 Oktober 2005) punika aktivis hak asasi Afro-Amérika ingkang dipunsebat déning Kongrès Amérikah Sarékat minangka "Ibu perobahan Hak Asasi Manungsa Modhèrn"